ঢাকার ধামরাইয়ে একটি এনার্জি ড্রিংকস কারখানায় অভিযান চালিয়ে এলকোহল মিশ্রিত বিপুল পরিমান এনার্জি ড্রিংকস উদ্ধার করেছে মাদকদ্রব্য নিয়ন্ত্রন অধিদপ্তরের কর্মকর্তারা। জব্দ করেছে বিপুল পরিমাণ ক্যামিকেল। এ ঘটনার সাথে জড়িত থাকার অভিযোগে ৪ জনকে গ্রেফতার করেছে।  শনিবার বিকালে ধামরাইয়ের অর্জুনাইল এলাকার রুহান ফুড ইন্ডাষ্ট্রিজ লিমিটেড কারখানায় এ অভিযান চালানো হয়। গ্রেফতারকৃতরা হচ্ছে- কারখানা মালিকের ভাই খালেকুজ্জামান, কারখানার কর্মচারী আবু বক্কর, মোকসেদ আলী ও জুয়েল। উদ্ধারকৃত মালামালের মধ্যে  রয়েছে- ৪ হাজার ৪০০ বোতল এ্যালকোহল মিশ্রিত (ওপিয়েড -মাদক মিশ্রিত) ডাবল হর্স এনার্জি ড্রিংকস, চকলেট ব্রাউন ক্যামিকেল ৪ কেজি, সাইট্রিক এ্যাসিড ৯ কেজি, পটাসিয়াম সালফেড ৩ কেজি, সুডিয়াম বেনজেড ১৭ কেজি ও সাইট্রিক রেজি এ্যাব হেজিড ৫ কেজি।    মাদকদ্রব্য নিয়ন্ত্রন অধিদপ্তরের ঢাকা সার্কেলের উপ-পরিচালক এসএম মাহফুজুর রহমান জানান, ধামরাইয়ের অর্জুনাইল এলাকার রুহান ফুড ইন্ডাষ্ট্রিজ লিমিটেড কারখানায় তৈরী ডাবল হর্স এনার্জি ড্রিংকসের ভিতরে মাদক দ্রব্য (ওপিয়েড) মিশিনে দীর্ঘ দিন যাবত বাজার জাত করে আসছিল। যা খাওয়ার  সাথে সাথে নেশাগ্রস্থ্য হয়ে পড়তো। পরে গোপন সংবাদের ভিত্তিত্বে মাদকদ্রব্য নিয়ন্ত্রন অধিদপ্তরের ২০ সদস্যের একটি টিম বিকালে ওই কারখানায় অভিযান চালিয়ে বিপুল পরিমান নেশাদ্রব্য মিশ্রিত এনার্জি ড্রিংকস ও ড্রিংকস তৈরীর বিভিন্ন উপকরন উদ্ধার করা হয়।    সে আরও জানায়, এ সময় ৪ জনকে গ্রেফতার করা হলেও কারখানা মালিক মোঃ সামসুজ্জামান পালিয়ে যায়। এ ছাড়া সাংবাদিক পরিচয়দানকারী চন্দন কুমার রায় জড়িত রয়েছে বলেও মাদদ্রব্য কর্মকর্তারা জানান।    এ ব্যাপারে মাদকদ্রব্য নিয়ন্ত্রর অধিদপ্তরের ঢাকা সার্কেলের পরিদর্শক  আব্দুল ওহাব খান বাদী হয়ে কারখানা মালিক সামসুজ্জামানকে প্রধান আসামী করে ধামরাই থানায় একটি মামলা (নং-১০) দায়ের করেছেন।